Еуразиялық экономикалық одақтың Кеден кодексі туралы шартты ратификациялау туралы
247-бап. Бажсыз сауда кеден рәсімімен орналастырылатын (орналастырылған) шетелдік тауарларға қатысты кедендік әкелу баждарын, салықтарды, арнайы, демпингке қарсы, өтем баждарды төлеу жөніндегі міндеттердің туындауы мен тоқтатылуы, оларды есептеу және төлеу мерзімі

1. Бажсыз сауда кедендік рәсімімен орналастырылатын шетелдік тауарларға қатысты кедендік әкелу баждарын, салықтарды, арнайы, демпингке қарсы, өтем баждарды төлеу жөніндегі міндет декларантта кеден органы тауарларға арналған декларацияны тіркеген кезден бастап туындайды.
2. Декларанттың бажсыз сауда кедендік рәсімімен орналастырылатын (орналастырылған) шетелдік тауарларға қатысты кедендік әкелу баждарын, салықтарды, арнайы, демпингке қарсы, өтем баждарды төлеу міндеті мынадай мән-жайлар туындаған кезінде:
1) бұл тауарлар осы Кодекстің
243-бабы
2-тармағының 1, 2, 4 және 5-тармақшаларында көрсетілген тұлғаларға өткізілген кезінде;
2) осы Кодекстің
243-бабы
2-тармағының 3-тармақшасында көрсетілген тұлғаларға өткізілген тауарларды ішкі тұтыну үшін шығару кедендік рәсімімен орналастыру кезінде;
3) тауарларды осы Кодексте көрсетілген кедендік рәсімдерге орналастыру, оның ішінде осы баптың 4-тармағының 2-тармақшасында көрсетілген мән-жайлар болғаннан кейін осы тауарларды кедендік рәсімімен орналастыру және (немесе) осы Кодекстің
39-тарауына
сәйкес су немесе әуе кемелері бортында Одақтың кедендік аумағынан әкетілетін керек-жарақтар ретінде пайдалану үшін оларды шығару кезінде;
4) бажсыз сауда кедендік рәсім қолданысы оларға қатысты тоқтатылған тауарларды осы Кодекстің
129-бабы
7-тармағына сәйкес кедендік рәсіммен орналастыру;
5) кедендік әкелу баждарын, салықтарды, арнайы, демпингке қарсы, өтем баждарды төлеу жөніндегі міндетін орындау және (немесе) осы бабтың 5-тармағына сәйкес есептелген және төленуге жататын мөлшерді төлеу кезінде;
6) мүше мемлекеттердің заңнамасына сәйкес кеден органдары осы Кодекске сәйкес жойылу немесе қайтарымсыз жоғалуға дейін, осы шетелдік тауарларға қатысты кедендік әкелу баждарын, салықтарды, арнайы, демпингке қарсы, өтем баждарды төлеу мерзімі келген жағдайларды қоспағанда, кедендік реттеу туралы жойылу фактісін және (немесе) аварияның салдарынан немесе еңсерілмейтін күштің әсерінен шетел тауарларының қайтарымсыз жоғалу немесе тауарлар не тасымал (көлікпен тасымалдау) мен сақтаудың қалыпты жағдайлары кезінде табиғи азаю нәтижесінде жойылу (қайтарымсыз жоғалу) фактісін таныту кезінде;
7) бажсыз сауда кедендік рәсіміне сәйкес тауарларды шығарудан бас тарту - тауарларға арналған декларацияны тіркеу кезінде туындаған кедендік әкелу баждарын, салықтарды, арнайы, демпингке қарсы, өтем баждарды төлеу жөніндегі міндетіне қатысты;
8) осы Кодекстің
113-бабына
сәйкес тауарларға арналған декларацияны қайтарып алу және (немесе) осы Кодекстің
118-бабы
4-тармағына сәйкес тауардың шығарылу күшін жою - тауарларға арналған декларацияны тіркеу кезінде туындаған кедендік әкелу баждарын, салықтарды, арнайы, демпингке қарсы, өтем баждарды төлеу жөніндегі міндетіне қатысты;
9) мүше мемлекеттің заңнамасына сәйкес осы мүше мемлекеттің меншігіне (табыс) тауарларды өндіру немесе тәркілеу;
10) осы Кодекстің
51-тарауына
сәйкес кеден органдарымен тауарларды ұстау;
11) қылмыс туралы хабарламаны тексеру кезінде, қылмыстық іс бойынша өндірісі немесе әкімшілік құқық бұзушылық ісін (әкімшілік процесін жүргізу) жүргізу кезінде алынған немесе тыйым салынған тауарларды және оларға қатысты қайтару бойынша шешім қабылданған жағдайда, егер ондай тауарларға алдында шығару қойылмаған болса уақытша сақтауға орналастыру немесе кедендік рәсімдердің біріне орналастыру кезінде тоқтатылады.
3. Кедендік әкелу баждарын, салықтарды, арнайы, демпингке қарсы, өтем баждарды төлеу жөніндегі міндеттер осы баптың 4-тармағында көрсетілген мән-жайлар басталған кезде орындалуға жатады.
4. Мынадай мән-жайлар басталған кезде:
1) бажсыз сауда кедендік рәсіміне тауарларды қолдану шарты бұзылған жағдайда - тауарларды қолдануға белгіленген шарттарды бұзу әрекетін жасаған күні, егер осы күн белгілі болмаса — бажсыз сауда кедендік рәсіміне тауарларды орналастыру күні;
2) аварияның немесе еңсерілмейтін күш әсерінің салдарынан жойылуды және (немесе) қайтарымсыз жоғалуды не тасудың (тасымалдаудың) және (немесе) сақтаудың қалыпты жағдайы кезіндегі табиғи кемуді қоспағанда, шетелдік тауарларды жоғалтқан жағдайда, - тауарларды жоғалтқан күн, ал егер бұл күн анықталмаса, - тауарларды бажсыз сayданың кедендік рәсімімен орналастыру үшін берілген кедендік декларацияны кеден органы тіркеген күн;
3) егер осы Кодекстің
246-бабы
3-тармағының бірінші абзацында көрсетілген мерзім ішінде осы Кодекстің
243-бабы
2-тармағының 3-тармақшасында көрсетілген тұлғалар іске асырған шетелдік тауарларға қатысты тауарға арналған декларация берілмеген жағдайда - осы Кодекстің
246-бабының
3-тармағының бірінші абзацында көрсетілген мерзімнің соңғы күні;
4) егер осы Кодекстің
246-бабы
3-тармағының екінші абзацында көрсетілген мерзім ішінде осы Кодекстің
243-бабы
2-тармағының 3-тармақшасында көрсетілген тұлғалар іске асырған шетелдік тауарларға қатысты тауарға арналған декларация берілмеген жағдайда - осы Кодекстің
246-бабының
3-тармағының екінші абзацында көрсетілген мерзімнің соңғы күні кедендік әкелу баждарын, салықтарды, арнайы, демпингке қарсы, өтем баждарды төлеу мерзімі болып саналады.
5. Осы баптың 4-тармағында көрсетілген мән-жайлар басталған кезде кедендік әкелу баждары, салықтар, арнайы, демпингке қарсы, өтем баждар, егер бажсыз сауда кедендік рәсімімен орналастырылған шетелдік тауарлар тарифтік преферениялар және кедендік әкелу баждарын салықтарды төлеу бойынша жеңілдік қолданылмай ішкі тұтыну үшін шығару кедендік рәсімімен орналастырылған жағдайда төленуге жатады.
Кедендік әкелу баждары, салықтар, арнайы, демпингке қарсы, өтем баждарын есептеу үшін тауарларды бажсыз сауда кедендік рәсімімен орналастыру үшін ұсынылған тауарларға арналған декларацияны кеден органы тіркеу күні қолданыста болатын кедендік әкелу баждар, салықтар, арнайы, демпингке қарсы, өтем баждарының мөлшерлемесі қолданылады.
6. Осы баптың 5-тармағына сәйкес төленетін (өндіріліп алынған) кедендік баждардың, салықтардың, арнайы, демпингке қарсы, өтем баждардың сомасынан, егер тауарларды бажсыз сауда кедендік рәсімімен орналастыру күнінен бастап кедендік баждар, салықтар, арнайы, демпингке қарсы, өтем баждарды төлеу мерзімі өткен күнге дейінгі мерзімге аталған сомаға кейінге қалдыру ұсынылған жағдайда пайыздар төленуге жатады. Аталған пайыздар осы Кодекстің
60-бабына
сәйкес есептелінеді және төленеді.
7. Тауарларды осы Кодексте көзделген кедендік рәсімдерге орналастырған және (немесе) осы Кодекстің 39-тармағына сәйкес су немесе әуе кемелерінің порттарында Одақтың кедендік аумағынан тысқары жерлерге шығарылатын керек-жарақтар ретінде қолдану үшін шығарылған жағдайда, кедендік баждарды, салықтарды, арнайы, демпингке қарсы, өтем баждарды төлеу жөніндегі міндеттерді орындалғаннан және (немесе) олар өндіріліп алынғаннан (толық немесе бөлшекпен) кейін осы бапқа сәйкес төленген және (немесе) өндіріліп алынған кедендік баждар, салықтар, арнайы, демпингке қарсы, өтем баждар осы Кодекстің 10-тармағына және
76-бабына
сәйкес қайтаруға (есепке жатқызуға) жатады.